TISCO บวกกว่า 2% ทุบสถิติออลไทม์ไฮ รับโบรกฯอัพเป้า 105 บ.-ปรับประมาณการกำไรปีนี้เพิ่ม
TISCO บวก 2% ทำออลไทม์ไฮ โบรกฯอัพเป้า 105 บ.-ปรับประมาณการกำไรเพิ่ม ล่าสุดอยู่ที่ 97.50 บาท บวก 2.25 บาท หรือ 2.36% มูลค่าซื้อขาย 460.89 ล้านบาท
TISCO บวก 2% ทำออลไทม์ไฮ โบรกฯอัพเป้า 105 บ.-ปรับประมาณการกำไรเพิ่ม ล่าสุดอยู่ที่ 97.50 บาท บวก 2.25 บาท หรือ 2.36% มูลค่าซื้อขาย 460.89 ล้านบาท
17 ก.ค. 2562

ผู้สื่อข่าวรายงานว่า ราคาหุ้น บริษัท ทิสโก้ไฟแนนเชียลกรุ๊ป จำกัด (มหาชน) หรือ TISCO ล่าสุด ณ เวลา 11.02 น. อยู่ที่ 97.50 บาท บวก 2.25 บาท หรือ 2.36% สูงสุดที่ 97.75 บาท ต่ำสุดที่ 95.25 บาท ด้วยมูลค่าซื้อขาย 460.89 ล้านบาท โดยราคาหุ้น TISCO ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 15 ม.ค.2552

ทั้งนี้ บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TISCO และปรับราคาเหมาะสมปี 2562 ขึ้นเป็น 105 บาท อิง PER 11.4 เท่า(เดิม 99 บาท) เพื่อสะท้อนประมาณการกำไรสุทธิใหม่ พร้อมทั้งคาดเงินปันผล 7 บาทต่อหุ้น (ปีละครั้ง) Dividend yield ที่ 7.4%
โดยรายได้ดอกเบี้ยมีแนวโน้มฟื้นตัวขึ้นจากการโฟกัสสินเชื่อจำนำทะเบียน ขณะที่ปัจจัยเร่งที่สำคัญคือค่าใช้จ่ายการตั้งสำรองฯมีแนวโน้มจะทรงตัวในระดับต่ำไปจนถึงปลายปีเนื่องจาก Excess reserve ที่มีอยู่ราว 209% จากเกณฑ์ที่กำหนด (ซึ่งอยู่ในระหว่างขอความชัดเจนมาตรฐานบัญชี TFRS 9 จากธปท.) ในเบื้องต้นคาดว่ากำไรไตรมาส 3/62 จะอยู่ที่ 1.85 พันล้านบาท เพิ่มขึ้น 3% เมื่อเทียบจากไตรมาสก่อน และเพิ่มขึ้น 2% เมื่อเทียบจากปีก่อน รวมทั้งได้ปรับประมาณการกำไรสุทธิทั้งปีเป็น 7.37 พันล้านบาท เพิ่มขึ้น 5% เมื่อเทียบจากปีก่อน บนคาดการณ์ Credit cost ที่ลดลง